

Република Србија

Аутономна Покрајина Војводина

Град Суботица

Градска управа

Секретаријат за финансије

Број: IV-01/I-400-249/2024

Дана: 09.08.2024.

Суботица, Трг слободе 1

ДР

**ДИРЕКТНИМ КОРИСНИЦИМА БУЏЕТА ГРАДА СУБОТИЦА**

**Предмет: Упутство за припрему предлога ребаланса финансијских планова директних и индиректних корисника буџета града Суботица за 2024. годину**

На основу члана 47. Закона о буџетском систему («Службени гласник РС» број 54/09,73/10,101/10,93/12,62/13,63/13-испр., 108/13, 142/14, 68/15-др.закон, 103/15, 99/16, 113/17, 95/18, 31/19, 72/19, 149/20, 118/21, 138/22 и 92/23) достављамо Вам Упутство за припрему ребаланса финансијских планова директних и индиректних корисника буџета града Суботица за 2024. годину.

Разлог за доношење ребаланса буџета је распоређивање наменских трансфера и донација одобрених корисницима буџета града и обезбеђивање буџетских средстава за сопствено учешће у пројeктима носиоцима пројеката, како би се реализација програмских активности и пројекта извршила у примереним роковима.

Основ за повећање изворних и уступљених текућих прихода буџета (извор 01) не постоји, а са тим у вези нема могућности да се укупан обим расхода и издатака, планираних из прихода буџета, повећају. Корисници буџетских средстава града Суботице су у обавези да изврше усаглашавање одобрених апропријација са реалним потребама, а да, уколико постоји потреба, реалокацијом буџетских средстава обезбеде услове за извршавање планираних програмских активности и пројеката.

Приликом израде измена финансијских планова за припрему ребаланса буџета за 2024. годину буџетски корисници су дужни применити смернице и ограничења из Упутства за припрему буџета града Суботице за 2024. године и да, приликом планирања расхода, изврше распоред средстава у односу на обавезе чије измирење је приоритетно.

**Приходи и примања буџета**

На основу анализе динамике остварења текућих прихода и примања буџета града Суботица у другом кварталу 2024. године, не планира се повећање обима текућих прихода који се остварују од пореза, такси и накнада. У периоду јануар-јун текуће године проценат остварења плана текућих прихода, без трансферних и донацијских средстава, износи 44,44%, што је у складу са планом. На основу овог показатеља нема основа за повећања планираног обима изворних и уступљених текућих прихода буџета предложеним ребалансом.

Корисници буџетских средстава града предлоге измене финансијског плана за 2024. годину треба да израде у оквирима планираног обима расхода, исказујући уштеде на планирним апропријацијама. Обавеза је да се преиспитају нормативи потрошње у оквиру програмских активности и да, након сагледавања реалних потреба, предложе уштеде. Потребно је да се у оквиру планираних апропријација за реализацију пројеката изврши усклађивање планиране потрошње са реалним динамичким планом за текућу буџетску годину.

Посебно наглашавамо да је неопходно преиспитати планиране приходе од трансфера и донација и исказати наменске трансфере који су додељени корисницима градског буџета у складу са акатима којима су додељена средства (средства која су додељена корисницима буџета одлукама о додели средстава по конкурсима од других нивоа власти, фондова, уговора о заједничком финансирању пројекта и слично).

**Текући расходи**

Полазећи од одобрене масе средстава Одлуком о буџету града Суботица за 2024. годину, директни и индиректни корисници буџета града треба да сачине предлоге ребаланса финансијских планова, водећи рачуна о реалној процени финансијских потреба и извора средства из којих ће се ове потребе финансирати, исказујући уштеде на свим апропријацијама на којима се неће преузимати обавеза или се преузета обавеза због новонасталих околности може умањити.

Напомињемо да, према члану 54. став 10. Закона о буџетском систему, обавезе преузете у складу са одобреним апропријацијама у претходној буџетској години, а неизвршене у току претходне године, преносе се и имају статус преузетих обавеза и у наредној буџетској години извршавају се на терет одобрених апропријација за ту буџетску годину. Уколико корисник буџетских средстава нема довољан износ одобрене апропријације у 2024. години за измиривање преузетих обавеза из претходне године, потребно је да у предлогу измене финансијског плана усклади износе апропријација са износом преузете обавезе вршећи преусмеравање одобрених буџетских средстава у својој надлежности.

Директни и индиректни корисници буџетских средстава могу без ограничења вршити прерасподелу средстава између програмских активности и пројеката, као и да у оквирима неопходних средстава за реализацију програма израде предлоге за нове програмске активности и пројекте.

Буџетски корисници су у обавези да преиспитају нормативе потрошње:

- да сагледају сегменте потрошње на којима се може извршити рационализација или постићи уштеда и да дају предлоге за уштеде,

- да анализирају расходе који се у текућој години извршавају у већем обиму него што се првобитно планирало, водећи рачуна о приоритетима, а то су стални трошкови, и да дају предлоге за повећање појединих расхода указујући на уштеде на другим апропријацијама

- да утврде листе расхода и издатака на које се може утицати и оних који се безусловно морају испоштовати (преузете обавезе по основу трошкова текућих поправки и одржавања, материјала, капиталних издатака и услуга), анализом потрошње у првој половини текуће године.

Потребно је да се предложени расходи искажу према изворима средстава за њихово финансирање. Посебно наглашавамо обавезу индиректних корисника да расходе и издатке из осталих извора индиректних корисника искажу према изворима (извор 04-сопствени приходи буџетских корисника, извор 05-донација од инстраних земаља, извор 06-донација од међународних организација, извор 07-трансфери других нивоа власти, извор 08-добровољни трансфери од физичких и правних лица, извор 09-примања од продаје нефинансијске имовине, извор 13-неутрошена ненаменска сопствена средства из претходних година, извор 15-неутрошена средства донација из претходних година итд).

Изузетно, директни и индиректни корисници буџета града Суботица могу поднети захтеве за додатна средства, уколико се створила потреба применом нових или измењених закона и других аката. Обавеза корисника је да се кроз писмено образложење изнесу оправдани разлози уз захтев за додатна средстава, правни основ постојаности потребе, ефекти које ће активности произвести у наредном периоду, да утврди редослед приоритета и сл. Неопходно је водити рачуна, да се у захтеву за додатна средства, има у виду објективна реалност и да ови захтеви буду крајње рестриктивни.

Директни и инидректни корисници буџета града Суботица **треба да доставе само оне програмске активности и пројекте за које се предлаже измена** и то на обрасцима који су у прилогу упутства (упутство и табеле можете преузети на сајту **www.subotica.ls.gov.rs**

**Капитални издаци**

Законска обавеза је да се издаци корисника буџета за капиталне издатке и капиталне пројекте исказују за период од три године и након тога. Да би се ова законска одредба применила обавезно је, за предлог ребаланса, приказати планиране капиталне издатке и капиталне пројекте за текућу буџетску и наредне две буџетске године, а уколико постоји потреба и након две године .

Корисници су обавезни доставити предлоге ребаланса плана капиталних издатака, по приоритетима, према табелама у прилогу овог упутства (упутство и табеле можете преузети на сајту[**www.subotica.ls.gov.rs**](http://www.subotica.rs)

Уколико постоји потреба да се измени план капиталних издатака и утврђивање приоритета, у односу на на усвојени план капиталних издатака у Одлуци о буџету града Суботица за 2023. годину, а на основу свеобухватне процене, потребно је предложити измене и рангирати капиталне пројекте према приоритетима, а у складу са усвојеним стратешким документима града Суботице, водећи рачуна да приоритет у финансирању имају већ започети пројекти, чија је даља реализација оправдана.

Уколико у плану постоје пројекти по основу којих нису започете активности и нису преузете обавезе за извршавање издатака, потребно је рационално преиспитати оправданост и приоритетност пројеката, те у складу са тим израдити предлог измене финансијског плана ради израде ребаланса буџета.

С обзиром да је Законом о буџетском систему прописано да корисници буџета могу преузети обавезе по уговору који се односи на капиталне издатке и захтева за плаћање у више година, а на основу предлога органа надлежног за финансије, уз сагласност Градоначелника, потребно је обавезу по основу капиталних издатака (већ насталу или планирану) укључити у буџет капиталног пројекта само у износу у коме обавеза доспева у тој години.

Приликом планирања буџета капиталних издатака и пројеката за три године потребно је поред средстава из буџета града Суботица, укључити и средства из осталих извора финансирања (донација, средства буџета РС или АПВ итд.) намењена за њихову реализацију само у износу за који се процењује да ће бити повучен у тој години, имајући у виду статус осталих извора финансирања, уговором дефинисане рокове, услове и динамику повлачења средстава.

**Динамика и рокови за доставу предлога финансијских планова**

Упутство се доставља директним корисницима буџета града Суботица.

Секретаријати Градске управе су у обавези да упутство доставе индиректним корисницима у својој надлежности. Индиректни корисници буџетских средстава града дужни су доставити предлоге измена финансијског плана надлежном секретаријату до **30.08.2024**. године. Секретаријати Градске управе израђују свобухватан предлог измене финансијког плана из своје надлежности и достављају га Секретаријату за финансије.

Секретаријату за финансије следећи директни корисници достављају непосредно своје предлоге ребаланса према овом упутству: Скупштина града, Градоначелник, Градско веће, Градско правобранилаштво, Локални омбудсман и Служба за интерну ревизију.

Крајњи рок за доставу предлога измене финансијског плана директних корисника средстава буџета града је **05.09.2024.** године

Индиректни корисник буџетских средстава од ког стручна служба у органу управе надлежном за финансије непосредно тражи податке из овог упутства, одговоран је за његово достављање тој служби у прописаном року.

Средства за издатке за основне и средње школе, за Центар за социјални рад и Геронтолошки центар, као и за установе примарне здравствене заштите који су индиректни корисници буџета Републике Србије, у захтевима се исказују на економској класификацији 463,464 и 465 – Трансфери осталим нивоима власти. Истовремено, за ове кориснике достављају се и сводни подаци исказани према врстама расхода у табелама.

Све табеле морају се доставити у штампаном и у електронском облику. Штампане табеле морају имати печат и потпис одговорног лица корисни­ка буџетских средстава.

**Упутство и табеле можете преузети на сајту** [**www.subotica.ls**](http://www.subotica.ls)**.gov.rs**

**Приликом попуњавања образаца за програмски буџет молимо кориснике да попуне и „схеет“ Програм и „схеет“ Програмска активност и „схеет“ Пројекат.**

**Испуњене формуларе са писменим образложењем можете доставити на маил gufinansije**[**@subotica.rs**](mailto:gufinansije@subotica.rs)

Секретар Секретаријата за финансије

Дубравка Родић